CELEX: 62013CN0623
Language: lt
Date: 2013-11-28 00:00:00
Title: Byla C-623/13: 2013 m. lapkričio 28 d. Conseil d'État (Prancūzija) pateiktas prašymas priimti prejudicinį sprendimą byloje Ministre de l'Économie et des Finances prieš Gérard de Ruyter

1.2.2014   
            
            
               LT
            
            
               Europos Sąjungos oficialusis leidinys
            
            
               C 31/6
            
         2013 m. lapkričio 28 d. Conseil d'État (Prancūzija) pateiktas prašymas priimti prejudicinį sprendimą byloje Ministre de l'Économie et des Finances prieš Gérard de Ruyter
   (Byla C-623/13)
   2014/C 31/08
   Proceso kalba: prancūzų
   
      Prašymą priimti prejudicinį sprendimą pateikęs teismas
   
   Conseil d'État
   
      Šalys pagrindinėje byloje
   
   
      Ieškovas: Ministre de l'Économie et des Finances
   
      Atsakovas: Gérard de Ruyter
   
      Prejudicinis klausimas
   
   Ar mokestinės įmokos nuo pajamų iš turto, kaip kad socialinė įmoka nuo pajamų iš turto, šiomis pajamomis grindžiama įmoka socialinei skolai padengti, 2 proc. socialinis mokestis ir jo papildoma įmoka, vien dėl to, kad jos yra Prancūzijos privalomosios socialinės apsaugos sistemos finansavimo dalis, yra tiesiogiai ir reikšmingai susijusios su atitinkamomis 1971 m. birželio 14 d. [Tarybos] reglamento [(EEB) Nr. 1408/71] dėl socialinės apsaugos sistemų taikymo pagal darbo sutartį dirbantiems asmenims, savarankiškai dirbantiems asmenims ir jų šeimos nariams, judantiems Bendrijoje (1), 4 straipsnyje išvardytomis socialinės apsaugos sritimis ir dėl to patenka į šio reglamento taikymo sritį?
   
      (1)  OL L 149, p. 2; 2004 m. specialusis leidimas lietuvių k., 5 sk., 1 t., p. 35.